Document ID: /roh_data/filtered/fineweb-2-filterrobots_roh.jsonl.gz/73089

La ministra da defensiun Viola Amherd vul augmentar ferm il budget da l’armada. Quai ha ella ditg en l’intervista cun la «SonntagsZeitung». A lunga vista saja in’opziun d’augmentar il budget per duas milliardas sin total set milliardas francs. Quai correspundia ad in augment annual da 40%.
I na faschess dentant betg senn d’augmentar il budget d’in di sin l’auter, uschia Amherd vinavant. I saja meglier da far quai successivamain. En vista a la guerra en l’Ucraina han politichers burgais pretendì d’augmentar il budget da l’Armada svizra.